cyanic-selkie/wikianc huggingface dataset:
Ανδριάνα Μπάμπαλη
Βιογραφικό
Δύο χρόνια αργότερα τραγουδάει το Γίνε Κομμάτια (Νυχτερινό Ρέγγε) μαζί με το Νίκο Πορτοκάλογλου, ανεβαίνοντας στα charts στην Ελλάδα, αλλά και στην Ευρώπη. Ο κρατικός σταθμός της Γαλλικής ραδιοφωνίας RFI είχε το «Γίνε Κομμάτια» στο Top-10 για περισσότερο από 3 μήνες.
Το 2004, η Ανδριάνα είναι υποψήφια στα Βραβεία «Αρίων» (τα επίσημα μουσικά βραβεία της IFPI) για «Καλύτερο Πρωτοεμφανιζόμενο Καλλιτέχνη» και «Καλύτερη Γυναίκα Ποπ Τραγουδίστρια».
Την ίδια χρονιά συμμετέχει στο άλμπουμ του Στέφανου Κορκολή «Ανεμόπτερο», τραγουδώντας το ομότιτλο τραγούδι του δίσκου, όπως και στο «Τι χρονιά κι αυτή» του Κώστα Λειβαδά με το «Μια μέρα έμεινε ακόμα».
Το χειμώνα 2004-2005 εμφανίζεται στο πλευρό του Γιώργου Νταλάρα, και συνεργάζεται μαζί του στο studio, στον δίσκο Δάκρυ στο γυαλί της Εστουδιαντίνας Νέας Ιωνίας.
Το Μάϊο του 2005 υπογράφει στην EMI, και κυκλοφορεί το δεύτερό της προσωπικό άλμπουμ Μην πεις ποτέ, ενώ ακολουθεί επανέκδοση του δίσκου, που περιέχει ένα επιπλέον τραγούδι του Στέφανου Κορκολή και της Ρεβέκκας Ρούσση το οποίο χρησιμοποιήθηκε σε πολύ δημοφιλές διαφημιστικό σοκολάτας.
Τον Ιούνιο του 2007 κυκλοφορεί το άλμπουμ Δες Καθαρά. Το βίντεο του ομώνυμου τραγουδιού, μια διασκευή του Face à la mer του Γάλλου Calogero με Ελληνικούς στίχους του Νίκου Μωραΐτη, σε σκηνοθεσία Μαρίας Σκόκα, κερδίζει το βραβείο "Best Music Video" στα "Mad Video Music Awards 2008".
Το καλοκαίρι του 2008 περιοδεύει με τη Χάρις Αλεξίου και το Μπάμπη Στόκα σε Ελλάδα, Κύπρο, Τουρκία και Ισραήλ.
Ακολουθεί το άλμπουμ The Rose Tattoo, μια συλλογή από διεθνείς και Ελληνικές επιτυχίες των δεκαετιών του '50 και του '60, διασκευασμένα από το Μίνω Μάτσα. Οι ηχογραφήσεις έγιναν μεταξύ Los Angeles και Αθήνας μέσω Skype.
Ένα χρόνο μετά, η πολύ δημοφιλής τηλεοπτική σειρά "Το νησί" χρησιμοποιεί το Είσαι εσύ ο άνθρωπός μου, από το The Rose Tattoo (πρώτη εκτέλεση: Σωτηρία Μπέλλου, 1950), για τραγούδι τίτλων, κάνοντάς το επιτυχία. Στις 20 Οκτώβρη 2010 το τραγούδι έφτασε στο #1 των ψηφιακών πωλήσεων, ενώ συμπεριλήφθηκε και στο soundtrack της σειράς, με πολλές πωλήσεις.
Το 2010 κυκλοφορεί το Ο Τζον Τζον Ζει, με ίδιο συνδυασμό συνθέτη-στιχουργού σε όλο το άλμπουμ (Στάμος Σέμσης / Νίκος Μωραΐτης).
Το 2011 συνεργάζεται δισκογραφικά και συναυλιακά με το Μιχάλη Χατζηγιάννη, κάνοντας κοινές εμφανίσεις σε Ελλάδα, Κύπρο, Αμερική και Καναδά.
Ακολουθεί συνεργασία με το Γιώργο Νταλάρα, πρώτα δισκογραφική και μετά σε περιοδεία μαζί του, σε Ελλάδα και Κύπρο.
Την ίδια περίοδο συνθέτει πρωτότυπη μουσική για την παράσταση "HUMATERRA" της ομάδας χοροθεάτρου «ΔΑΓΙΠΟΛΗ». Η παράσταση ανέβηκε στο Μέγαρο Μουσικής Αθηνών, στην Κωνσταντινούπολη καθώς και στο Piccolo Teatro (Milan).
Το 2014 κυκλοφορεί το Το Μαζί Είναι Δρόμος, ένα άλμπουμ με δικές της συνθέσεις. Από αυτό το άλμπουμ, το Μεσοπέλαγα (Α.Μπάμπαλη-Ν.Μωραΐτης) χρησιμοποιήθηκε δύο φορές σε τηλεοπτική σειρά, στο Η λέξη που δε λες (Aplha 2016) και ΣτΟργή (ΣΚΑΙ 2022).
Τον επόμενο χειμώνα συνεργάστηκε συναυλιακά με το Μπάμπη Στόκα, ενώ το καλοκαίρι του 2016 συμμετείχε σε συναυλίες του σπουδαίου Μίμη Πλέσσα.
Τον Ιούλιο του '18 τραγούδησε ως καλεσμένη των διεθνών Calexico στο Ωδείο Ηρώδου του Αττικού σε δύο sold out παραστάσεις.
Το 2018, επιστρέφοντας στην EMI κυκλοφορεί το πρώτο της αγγλόφωνο τραγούδι, σε δική της μουσική και στίχους, με τίτλο Spell. ενώ την άνοιξη του 2020 το γαλλόφωνο "L' Amour" σε στίχους του Ποσειδώνα Γιαννόπουλου και μουσική δική της, το οποίο κυκλοφόρησε και σε ελληνική έκδοση (Γαλλικό Φιλί) με στίχους του Monsieur Minimal.
Καλοκαίρι του 2022 ξανασυνεργάζεται με τον συνθέτη του Μοίρα μου έγινες και σταθερού της φίλου Κώστα Λειβαδά για την κυκλοφορία ενός νέου single με τίτλο Σήκωσε κύμα.
Εξωτερικοί σύνδεσμοι
Κατηγορία:Ελληνίδες τραγουδίστριες Κατηγορία:Έλληνες τραγουδοποιοί
Αρτεμίτα Αραβίας
Η Αρτεμίτα ήταν κατά πάσα πιθανότητα μια αποικία προσφύγων ή Ελλήνων μετοίκων από την Αρτεμίτα της Ασσυρίας. Το γεγονός αυτό έλαβε χώρα κατά την ελληνιστική περίοδο και η νεοϊδρυμένη πόλη κτίστηκε στην βορειοανατολική Αραβία, πλησίον του Περσικού κόλπου.
Πηγές
Κατηγορία:Αρχαίες πόλεις Κατηγορία:Αραβία
Αναστάσιος Λόντος
Ο Αναστάσιος Λόντος (1791-1856) ήταν Έλληνας πολιτικός και δήμαρχος Αιγίου.
Βιογραφικά στοιχεία
Γεννήθηκε στο Αίγιο το 1791 και ήταν γόνος της ισχυρής οικογένειας προυχόντων. Στάλθηκε στην Πίζα για να σπουδάσει ιατρική αλλά με την έκρηξη της επανάστασης του 1821 επέστρεψε στην Ελλάδα με αποτέλεσμα να διακόψει τις σπουδές του. Εκλέχτηκε αντιπρόσωπος της επαρχίας Βοστίτσας το 1823 και πήρε μέρος στις περισσότερες Εθνοσυνελεύσεις. Κατά την Καποδιστριακή περίοδο διατέλεσε έκτακτος επίτροπος Βορρείων Σποράδων αλλά τελικά προσχώρησε στις αντικυβερνητικές αντιπολιτευόμενες δυνάμεις. Διορίστηκε το 1835 δήμαρχος Αιγίου, θέση στην οποία παρέμεινε μέχρι το 1837. Το 1850 εκλέγεται βουλευτής Αιγιαλείας και το 1853 εκλέγεται γερουσιαστής. Το 1855 διετέλεσε υπουργός Δικαιοσύνης στην κυβέρνηση Μαυροκορδάτου ενώ το 1856 ανέλαβε το υπουργείο εξωτερικών. Απεβίωσε το 1856 ενώ ήταν εν ενεργεία γερουσιαστής. Ήταν αδερφός του Ανδρέα και του Λουκά Λόντου.
Παραπομπές
Κατηγορία:Έλληνες πληρεξούσιοι Κατηγορία:Δήμαρχοι Αιγίου Κατηγορία:Βουλευτές Αιγιαλείας Κατηγορία:Έλληνες Γερουσιαστές Κατηγορία:Έλληνες υπουργοί Δικαιοσύνης Κατηγορία:Έλληνες υπουργοί Εξωτερικών Αναστασιος
Πολύ Μεγάλο Τηλεσκόπιο
μικρογραφία|340x340εσ|Τα τέσσερα κύρια τηλεσκόπια που σχηματίζουν το ΠΜΤ. Τα τρία μικρότερα βοηθητικά τηλεσκόπια και οι ακτίνες φωτός εμφανίζονται σε υπέρθεση. Το Πολύ Μεγάλο Τηλεσκόπιο (ΠΜΤ, αγγλικά: Very Large Telescope, VLT) είναι μία εγκατάσταση από τηλεσκόπια που ελέγχονται από το Ευρωπαϊκό Νότιο Αστεροσκοπείο στο όρος Παρανάλ στην έρημο Ατακάμα της βόρειας Χιλής. Το ΠΜΤ αποτελείται από τέσσερα επιμέρους τηλεσκόπια, το καθένα με κάτοπτρο διαμέτρου 8,2 μέτρων, τα οποία γενικά χρησιμοποιούνται χωριστά, αλλά μπορούν να χρησιμοποιηθούν μαζί για να επιτευχθεί πολύ υψηλή γωνιακή ανάλυση. Τα τέσσερα χωριστά οπτικά τηλεσκόπια είναι γνωστά ως Antu, Kueyen, Melipal και Yepun, τα οποία αποτελούν όλα όρους για αστρονομικά αντικείμενα στη γλώσσα Μαπούτσε. Τα τηλεσκόπια διαμορφώνουν μια συστοιχία, η οποία συμπληρώνεται από τέσσερα κινητά βοηθητικά τηλεσκόπια διαφράγματος 1,8 μέτρων.
Το ΠΜΤ είναι η πιο παραγωγική εγκατάσταση επί του εδάφους για την αστρονομία, με μόνο το Διαστημικό τηλεσκόπιο Χαμπλ να παράγει περισσότερες επιστημονικές εργασίες μεταξύ εγκαταστάσεων που λειτουργούν σε ορατά μήκη κύματος. Μεταξύ των πρωτοποριακών παρατηρήσεων που έχουν πραγματοποιηθεί χρησιμοποιώντας το ΠΜΤ περιλαμβάνονται η πρώτη άμεση εικόνα ενός εξωπλανήτη, η παρακολούθηση επιμέρους αστέρων καθώς κινούνται γύρω από την υπερμεγέθη μαύρη τρύπα στο κέντρο του Γαλαξία μας και οι παρατηρήσεις του φωτός από την πιο μακρινή έκλαμψη ακτίνων γ που είναι γνωστή.
Γενικές πληροφορίες
μικρογραφία|Τα τέσσερα κυρίως τηλεσκόπια που συγκροτούν το ΠΜΤ. Το ΠΜΤ αποτελείται από μια διάταξη τεσσάρων μεγάλων (διάμετρος 8,2 μέτρα) τηλεσκοπίων με οπτικά στοιχεία που μπορούν να τα συνδυάσουν προς ένα αστρονομικό συμβολόμετρο, το οποίο χρησιμοποιείται για την ανάλυση μικρών αντικειμένων. Το συμβολόμετρο περιλαμβάνει επίσης μια σειρά από τέσσερα κινητά τηλεσκόπια διαμέτρου 1,8 μέτρων αφιερωμένα σε συμβολομετρικές παρατηρήσεις. Το πρώτο από τα τέσσερα μεγάλα τηλεσκόπια άρχισε να λειτουργεί το Μάιο του 1998 και προσφέρθηκε στην αστρονομική κοινότητα την 1η Απριλίου 1999. Τα άλλα τηλεσκόπια άρχισαν να λειτουργούν το 1999 και το 2000, δίνοντας τη δυνατότητα πολλαπλής τηλεσκοπίας στο ΠΜΤ. Τέσσερα βοηθητικά τηλεσκόπια 1,8 μέτρων έχουν προστεθεί στο συμβολόμετρο ώστε να είναι διαθέσιμο όταν τα μεγάλα χρησιμοποιούνται για άλλες έρευνες. Αυτά τα βοηθητικά τηλεσκόπια εγκαταστάθηκαν και άρχισαν να λειτουργούν μεταξύ του 2004 και του 2007.
Κυρίως τηλεσκόπια (8,2 μέτρων)
Τα τέσσερα μεγάλα τηλεσκόπια είναι εξοπλισμένα με μια σειρά από εργαλεία που επιτρέπουν παρατηρήσεις από το σχεδόν υπεριώδες στο υπέρυθρο (δηλαδή σε ένα μεγάλο ποσοστό των μηκών κύματος του φωτός που είναι προσβάσιμο από την επιφάνεια της Γης), με το πλήρες φάσμα των διαθέσιμων τεχνικών να περιλαμβάνουν την υψηλής ανάλυσης φασματοσκοπία, τη φασματοσκοπία πολλαπλών αντικειμένων και την υψηλής ευκρίνειας απεικόνιση. Ειδικότερα, το ΠΜΤ έχει πολλά συστήματα προσαρμοσμένης οπτικής τα οποία διορθώνουν τις επιπτώσεις της ατμοσφαιρικής τύρβης, παρέχοντας εικόνες σχεδόν τόσο οξείες όσο και αν το τηλεσκόπιο βρισκόταν στο διάστημα. Στο υπέρυθρο, οι εικόνες του ΠΜΤ είναι έως και τρεις φορές πιο οξείες από αυτές του Διαστημικού τηλεσκοπίου Χαμπλ, και η φασματοσκοπική ανάλυση είναι πολλές φορές καλύτερη από του Χαμπλ. Το ΠΜΤ είναι γνωστό για το υψηλό επίπεδο αποδοτικότητας παρατήρησης και την αυτοματοποίηση. Τα 8,2 μέτρων διαμέτρου τηλεσκόπια στεγάζονται σε συμπαγή, θερμικά ελεγχόμενα κτίρια, τα οποία περιστρέφεται συγχρόνως με τα τηλεσκόπια. Αυτός ο σχεδιασμός ελαχιστοποιεί τυχόν δυσμενείς επιπτώσεις στις συνθήκες παρατήρησης, για παράδειγμα από το στροβιλισμό του αέρα στο σωλήνα του τηλεσκοπίου, ο  οποίος διαφορετικά μπορεί να συνέβαινε λόγω διακυμάνσεων της θερμοκρασίας και της κατεύθυνσης του ανέμου.
Βοηθητικά τηλεσκόπια
μικρογραφία|Βοηθητικό τηλεσκόπιο και το κέντρο του [[Γαλαξίας|Γαλαξία μας. ]]
Αν και τα τέσσερα 8,2 μέτρων τηλεσκόπια μπορούν να συνδυαστούν με το συμβολομέτρο, ο χρόνος παρακολούθησης μ'αυτά δαπανάται κυρίως σε μεμονωμένες παρατηρήσεις και χρησιμοποιούνται για συμβολομετρικές παρατηρήσεις για περιορισμένο αριθμό νυχτών κάθε χρόνο. Ωστόσο, τα τέσσερα μικρότερα 1,8 μέτρων βοηθητικά τηλεσκόπια είναι διαθέσιμα και αφιερωμένα στη συμβολομετρία ώστε να μπορεί το συμβολόμετρο να λειτουργεί κάθε βράδυ.
741 Μποτολφία
Η Μποτολφία (Botolphia) ή Βοτολφία είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,021. Ανακαλύφθηκε το 1913 από τον Αμερικανό αστρονόμο Τζόελ Χάστινγκς Μέτκαλφ, που παρατηρούσε από το Γουίντσεστερ της Μασαχουσέτης, προάστιο της Βοστώνης, και πήρε το όνομά της από τον `Αγιο Βοτόλφιο, τον ημι-μυθικό ιδρυτή μιας μονής του 7ου αιώνα μ.Χ., που αργότερα έγινε η πόλη Μπόστον του Λινκολνσάιρ της Αγγλίας, η οποία με τη σειρά της έδωσε το όνομά της στη Βοστώνη.
Πολύ Μεγάλο Τηλεσκόπιο
Επιστημονικά αποτελέσματα
Δεδομένα από το ΠΜΤ έχουν οδηγήσει στην δημοσίευση, κατά μέσο όρο, περισσότερων από μιας επιστημονικής εργασίας ανά ημέρα. Για παράδειγμα, το 2007 σχεδόν 500 εργασίες δημοσιεύθηκαν με βάση δεδομένα από το ΠΜΤ. Οι επιστημονικές ανακαλύψεις του τηλεσκοπίου περιλαμβάνουν την άμεση απεικόνιση του β Οκρίβαντος b, του πρώτου εξωηλιακού πλανήτη,  την παρακολούθηση μεμονωμένων αστέρων καθώς κινούνται γύρω από την υπερμεγέθη μαύρη τρύπα στο κέντρο του Γαλαξία, και την παρατήρηση της λάμψης της πιο απομακρυσμένης έκλαμψης ακτίνων γ.
Το 2018 το ΠΜΤ βοήθησε να πραγματοποιηθεί η πρώτη επιτυχημένη δοκιμή της Γενικής θεωρίας της Σχετικότητας του Αϊνστάιν στην κίνηση ενός αστέρα που διέρχεται από το ακραίο πεδίο βαρύτητας κοντά σε μια υπερμεγέθη μαύρη τρύπα, δηλαδή της βαρυτικής μετατόπισης προς το ερυθρό.
741 Μποτολφία
Φυσικά χαρακτηριστικά
Η μέση διάμετρος της Μποτολφίας εκτιμάται σε 29,64 χιλιόμετρα. Ο φασματικός τύπος της είναι X, ενώ το άλβεδό της είναι 0,1391. Η μάζα της εκτιμάται σε 27 τρισεκατομμύρια τόνους για μέση πυκνότητα 2 gr/cm³. Για την πυκνότητα αυτή, η επιτάχυνση της βαρύτητας στον ισημερινό της Μποτολφίας εκτιμάται σε 0,83 cm/s² (1180 φορές μικρότερη από την αντίστοιχη γήινη), ενώ η ταχύτητα διαφυγής σε 15,6 m/sec (56 χιλιόμετρα την ώρα).Η θερμοκρασία στην επιφάνειά της υπολογίζεται σε 105 βαθμούς Κελσίου υπό το μηδέν. Είναι άγνωστο αν και με ποια περίοδο περιστρέφεται η Μποτολφία γύρω από τον εαυτό της.
Πολύ Μεγάλο Τηλεσκόπιο
Επιστημονικά αποτελέσματα
Άλλες ανακαλύψεις με την υπογραφή του ΠΜΤ περιλαμβάνουν την ανίχνευση, για πρώτη φορά, μορίων μονοξειδίου του άνθρακα σε ένα γαλαξία που βρίσκεται σχεδόν 11 δισεκατομμύρια έτη φωτός μακριά, ένα κατόρθωμα που είχε παραμείνει αδύνατο επί 25 χρόνια. Αυτό επέτρεψε στους αστρονόμους να αποκτήσουν την πιο ακριβή μέτρηση της κοσμικής θερμοκρασίας σε μια τόσο μακρινή εποχή. Μια άλλη σημαντική μελέτη ήταν αυτή των βίαιων εκλάμψεων από την υπερμεγέθη μαύρη τρύπα στο κέντρο του Γαλαξία μας. Το ΠΜΤ και το APEX συνεργάστηκαν για να αποκαλύψουν υλικό που τεντώνεται καθώς περιστρέφεται γύρω από την έντονη βαρύτητα κοντά στην κεντρική μαύρη τρύπα.
Χρησιμοποιώντας το ΠΜΤ οι αστρονόμοι έχουν επίσης μετρήσει την ηλικία του αρχαιότερου άστρου που είναι γνωστό στο Γαλαξία μας. Ηλικίας 13,2 δισεκατομμυρίων ετών, το άστρο γεννήθηκε στην αρχαιότερη εποχή σχηματισμού των αστεριών στο Σύμπαν. Επιπλέον, έχει αναλυθεί η ατμόσφαιρα γύρω από έναν εξωπλανήτη τύπου υπερ-Γης για πρώτη φορά, χρησιμοποιώντας το ΠΜΤ. Ο πλανήτης, που είναι γνωστός ως GJ 1214b, μελετήθηκε καθώς περνούσε μπροστά από το μητρικό του άστρο και λίγο από το φως του πέρασε μέσα από την ατμόσφαιρα του πλανήτη.
741 Μποτολφία
Εξωτερικοί σύνδεσμοι
Μποτολφια
Πολύ Μεγάλο Τηλεσκόπιο
Επιστημονικά αποτελέσματα
Συνολικά, από τις 10 κορυφαίες ανακαλύψεις που έγιναν στα παρατηρητήρια του Ευρωπαϊκού Οργανισμού Διαστήματος, για τις επτά έγινε χρήση του Πολύ Μεγάλου Τηλεσκοπίου.
Παραπομπές
Κατηγορία:Αστεροσκοπεία στη Χιλή Κατηγορία:Ευρωπαϊκό Νότιο Αστεροσκοπείο Κατηγορία:Οπτικά τηλεσκόπια Κατηγορία:Συμβολομετρικά τηλεσκόπια
Επίσημες αργίες στην Ελλάδα
Υποχρεωτικές και κατ' έθιμο αργίες
Από τις επίσημες αργίες στην Ελλάδα, άλλες είναι υποχρεωτικές από τον νόμο και άλλες είναι αργίες κατ' έθιμο. Στις υποχρεωτικές αργίες γενικά απαγορεύεται η απασχόληση των μισθωτών με ορισμένες εξαιρέσεις. Οι αργίες κατ' έθιμο δεν θεωρούνται εξαιρέσιμες αργίες (εκτός και αν έχουν καθορισθεί με νόμο, ειδικό διάταγμα, συλλογική σύμβαση εργασίας κ.λπ.), συνεπώς γενικά δεν απαγορεύεται η λειτουργία των επιχειρήσεων και η απασχόληση των εργαζομένων. Ορισμένες από τις παραπάνω αργίες χαρακτηρίζονται προαιρετικές αργίες, για τις οποίες κατ' εξαίρεση και βάσει νόμου, το αν θα λειτουργήσει την επιχείρηση εξαρτάται από την κρίση (βούληση) του εργοδότη. Σύμφωνα με τα άρθρα 1 και 4 του Β.Δ.748/1966 (ΦΕΚ 179/Α), το άρθρο 14 του Ν.4468/2017 (ΦΕΚ 61/Α) και το άρθρο 42 του Ν.4554/2018 (ΦΕΚ 130/Α) οι αργίες είναι οι παρακάτω:
Υποχρεωτικές ημέρες αργίας
Σε όλες τις Κυριακές καθώς και στις παραπάνω υποχρεωτικές αργίες απαγορεύεται γενικά "εις τους εν τω Κράτει οπαδούς παντός θρησκεύματος πάσα βιομηχανική, βιοτεχνική, εμπορική εργασία και πάσα επαγγελματική εν γένει δραστηριότης" (Β.Δ. 748/1966), όμως προβλέπονται εξαιρέσεις με το άρθρο 2 του ιδίου νόμου.
Βέβαια τα τελευταία χρόνια, βάσει κανονισμού Ευρωπαϊκής Οδηγίας αυτό δεν τηρείται πάντοτε και στην Ελλάδα, να είναι υποχρεωτικά αργία όλες οι Κυριακές (με εξαίρεση την Κυριακή του Πάσχα), ενώ ορισμένες επιχειρήσεις (όπως π.χ. η εστίαση) λειτουργούν κανονικά όλες τις Κυριακές, και σε ορισμένες περιπτώσεις οι βιομηχανίες, οι βιοτεχνίες και τα εμπορικά καταστήματα (κυρίως σε Κυριακές πριν τις εορτές Χριστουγέννων και Πάσχα), λειτουργούν επίσης κανονικά.
Αργίες κατ' έθιμο
Τη Μεγάλη Παρασκευή η λειτουργία των καταστημάτων απαγορεύεται πριν από τις 12:00 το μεσημέρι και μετά τις 19:00 το απόγευμα. Συνήθως τα καταστήματα ανοίγουν στις 12:00 το μεσημέρι και κλείνουν στις 19:00 το απόγευμα (ανοιχτά όλο το μεσημέρι και τις δυο πρώτες απογευματινές ώρες)
Η γιορτή του Αγίου Πνεύματος, έχει οριστεί ως επίσημη ημέρα αργίας για το Δημόσιο, ενώ οι ιδιωτικές επιχειρήσεις και τα καταστήματα όταν έχει χαρακτηρισθεί αργία με νόμο, συλλογική σύμβαση εργασίας, από επιχειρησιακή συνήθεια και έθιμο.
Ειδικά όσον αφορά την 1η Μαΐου και την 28η Οκτωβρίου, η απασχόληση των μισθωτών εναπόκειται αποκλειστικώς στην διακριτική ευχέρεια του εργοδότη (Ν.Δ. 3755/1957). Όμως βάσει του άρθρου 1 του Α.Ν. 380/68 και με απόφαση του εκάστοτε υπουργού απασχόλησης, η 1η Μαΐου κάθε χρόνο μετατρεπόταν σε μέρα «υποχρεωτικής αργίας» μέχρι τον νόμο 4468 (ΦΕΚ 61/τ.Α/28.04.2017) όπου καθορίστηκε ως ημέρα υποχρεωτικής αργίας και μετατίθεται σε άλλη εργάσιμη ημέρα, εφόσον συμπίπτει με Κυριακή, με ημέρα της Μεγάλης Εβδομάδας ή με τη Δευτέρα του Πάσχα.
Αυτό σημαίνει ότι απαγορεύεται η λειτουργία των επιχειρήσεων, με εξαίρεση αυτές που λειτουργούν νόμιμα Κυριακές και αργίες, όπως π.χ. τα καταστήματα εστίασης. Είναι δυνατό να καθοριστούν και άλλες ημέρες αργίας ή να αλλάξουν ημερομηνία, μέχρι πέντε το χρόνο, με απόφαση του υπουργείου Εργασίας.
Αργίες στο Δημόσιο κλπ
Οι επίσημες αργίες στην Ελλάδα για τους υπαλλήλους του Δημοσίου, Ο.Τ.Α. και Ν.Π.Δ.Δ. (με ορισμένες εξαιρέσεις), ορίστηκαν με τον Ν.1157/1981 (ΦΕΚ 126/τ. Α'). Επίσης ισχύουν οι αργίες που είχαν οριστεί με Β.Δ/ διατάγματα, πριν από τη δημοσίευση του νόμου και αφορούν τόσο εθνικές εορτές τοπικής σημασίας, όσο και θρησκευτικές εορτές τοπικής σημασίας.
Δημοσίου, Ο.Τ.Α. και ΝΠΔΔ
Οι αργίες για το Δημόσιο είναι όλες οι υποχρεωτικές και κατ' έθιμο αργίες καθώς και το Μεγάλο Σάββατο (Ανάσταση του Χριστού) που εορτάζεται μία μέρα πριν από το Πάσχα και είναι κινητή θρησκευτική γιορτή.
Κατά τις ημέρες αυτές γενικά δεν γίνονται συναλλαγές.
Ενόπλων Δυνάμεων
Ειδικότερα, γιορτάζονται οι προστάτες άγιοι των κλάδων των Ενόπλων Δυνάμεων, τόσο για το στρατιωτικό, όσο και για το πολιτικό προσωπικό. Εάν οποιαδήποτε από τις παραπάνω ημέρες συμπίπτει με Κυριακή, ορίζεται η προηγούμενη μέρα (Σάββατο) ως μέρα αργίας.
- 23 Απριλίου, η εορτή του Αγίου Γεωργίου (είτε 23 Απριλίου που είναι κανονικά η γιορτή, είτε την Δευτέρα του Πάσχα) για το προσωπικό του Στρατού Ξηράς.
- 8 Νοεμβρίου, η εορτή των Ταξιαρχών (Αρχαγγέλου Μιχαήλ) για το προσωπικό της Πολεμικής Αεροπορίας.
- 4 Δεκεμβρίου, η εορτή της Αγίας Βαρβάρας για το προσωπικό του Στρατού Ξηράς που υπηρετεί στο Πυροβολικό.
- 6 Δεκεμβρίου, η εορτή του Αγίου Νικολάου για το προσωπικό του Πολεμικού Ναυτικού, το Υπουργείο Ναυτιλίας και το Λιμενικό Σώμα.
Δημόσια και ιδιωτική εκπαίδευση
Όσον αφορά τα σχολεία της Πρωτοβάθμιας και Δευτεροβάθμιας Εκπαίδευσης καθώς και την Τριτοβάθμια Εκπαίδευση, ισχύουν οι παρακάτω ημέρες διακοπών και αργιών:
α) Διακοπών
- Αποκριάς: Από την Πέμπτη της Τυροφάγου ως και την επομένη της Καθαρής Δευτέρας (Πανεπιστήμια)
- Πάσχα: (Από την Μεγάλη Δευτέρα έως την Κυριακή του Θωμά)
- Καλοκαιριού: από 1 Ιουλίου έως 31 Αυγούστου (Τα σχολεία ανοίγουν 1 Σεπτεμβρίου για τις επαναληπτικές εξετάσεις και 10 Σεπτεμβρίου για τα μαθήματα της νέας χρονιάς)
β) Αργιών
- 25η Mαρτίου: Επέτειος της επανάστασης του 1821 εναντίον του τουρκικού ζυγού
- 28η Οκτωβρίου: Επέτειος του "OXI" στον ιταλικό φασισμό
- Η Καθαρά Δευτέρα
- Η 1η Μαΐου
- Όλα τα Σάββατα και οι Κυριακές
- Του Αγίου Πνεύματο ς
- Την ημέρα της εορτής του πολιούχου της έδρας του σχολείου ή πανεπιστημίου
- Την ημέρα της τοπικής εθνικής εορτής της πόλης ή χωριού
- Αργία αποκλειστικά στο χώρο της εκπαίδευσης είναι η 17 Νοεμβρίου ως επέτειος της εξέγερσης του Πολυτεχνείου για τα Α.Ε.Ι. και τις ανώτερες σχολές, ενώ στα σχολεία πραγματοποιούνται εορταστικές εκδηλώσεις.
Εορταστικές εκδηλώσεις στην πρωτοβάθμια και δευτεροβάθμια εκπαίδευση πραγματοποιούνται:
α) στις 27 Οκτωβρίου για την επέτειο της εθνικής εορτής της 28ης Οκτωβρίου, ημέρα κατά την οποία τιμάται και η ελληνική σημαία. Σε περίπτωση που η 28η Οκτωβρίου είναι Κυριακή ή Δευτέρα, οι εκδηλώσεις γίνονται την προηγούμενη Παρασκευή,
β) στις 24 Μαρτίου για την επέτειο της εθνικής εορτής της 25ης Μαρτίου. Σε περίπτωση που η 25η Μαρτίου είναι Κυριακή ή Δευτέρα, οι εκδηλώσεις γίνονται την προηγούμενη Παρασκευή,
γ) στις 17 Νοεμβρίου για την επέτειο του Πολυτεχνείου, τον αντιδικτατορικό αγώνα και την Εθνική Αντίσταση. Όταν η 17η Νοεμβρίου είναι Σάββατο ή Κυριακή, οι εορταστικές εκδηλώσεις πραγματοποιούνται την προηγούμενη Παρασκευή.
δ) στις 30 Ιανουαρίου, Τριών Ιεραρχών όπου προβλέπονται σχολικές εκδηλώσεις με θρησκευτικές και εκπαιδευτικές δραστηριότητες. Αντίθετα και μόνο για τα έτη 2018 και 2019 η ημέρα ήταν αργία.
ε) Ολόκληρη η καλοκαιρινή περίοδος για τους δασκάλους πρωτοβάθμιας και δευτεροβάθμιας
Επίσης διδασκαλία μαθημάτων δεν γίνεται την ημέρα έναρξης και λήξης του διδακτικού έτους, παρά το γεγονός ότι δεν είναι αργίες (Π.Δ. 79/2017).
Φροντιστήρια και κέντρα ξένων γλωσσών
Για τα φροντιστήρια και κέντρα ξένων γλωσσών, οι ημέρες αργιών καθορίζονται ως εξής:
1) Όλες τις Κυριακές
2) Τις θρησκευτικές γιορτές των Τριών Ιεραρχών και του Αγίου Πνεύματος
3) Τις εθνικές επετείους της 28ης Οκτωβρίου και 25ης Μαρτίου
4) Τη 17η Νοεμβρίου
5) Την ημέρα των Θεοφανίων
6) Την Καθαρά Δευτέρα
7) Την 1η Μαΐου
8) Την κατά τις ισχύουσες διατάξεις ημέρα αργίας για την έδρα κάθε Φροντιστηρίου και Κέντρου Ξένων Γλωσσών, λόγω τοπικής θρησκευτικής ή εθνικής γιορτής
9) Τη γιορτή Κοιμήσεως της Θεοτόκου
Κατά τις ημέρες αργιών και διακοπών τα Φροντιστήρια και Κέντρα Ξένων Γλωσσών παραμένουν κλειστά για τα μαθήματα όμως μπορούν να λειτουργούν οι Γραμματείες τους.
Πηγές
Κατηγορία:Αργίες Αργιες Κατηγορία:Γεγονότα στην Ελλάδα
Υπογίγαντας
Οι υπογίγαντες είναι όλοι εξελιγμένοι αστέρες που βρίσκονται στο στάδιο του τερματισμού της συντήξεως υδρογόνου στον πυρήνα τους και οι οποίοι μετατρέπονται σε γίγαντα αστέρα. Σε αστέρες με τη μάζα του Ήλιου, αυτή η παύση των πυρηνικών αντιδράσεων προκαλεί τη συστολή των κεντρικών περιοχών, οπότε η πίεση και η θερμοκρασία αυξάνονται αρκετά ώστε να αρχίσουν να συντήκουν υδρογόνo σε ένα κέλυφος γύρω από τον αστρικό πυρήνα. Αυτό προκαλεί τη διόγκωση του αστέρα πέρα από την αρχική του διάμετρο και τον οδηγεί προς τον κλάδο των γιγάντων στο διάγραμμα Hertzsprung-Russell. Στην αρχή του σταδίου του υπογίγαντα, όπως π.χ. συμβαίνει στον αστέρα Πρόκυνα A, η διάμετρος και η λαμπρότητα αυξάνονται, αλλά η επιφανειακή θερμοκρασία του αστέρα δεν έχει μειωθεί σημαντικά, ούτε το αρχικό του χρώμα έχει μεταβληθεί: αυτό συμβαίνει αργότερα και συντείνει στο να παραμένει η ολική λαμπρότητα περίπου σταθερή καθ' όλη τη διάρκεια του σταδίου του υπογίγαντα, ένα χαρακτηριστικό που φαίνεται αμέσως στα διαγράμματα Hertzsprung-Russell των σφαιρωτών σμηνών.
Εξωτερικοί σύνδεσμοι
Υπογιγαντας
Ακροβατικό Σμήνος Όρλικ
thumb|right|200px|Οι Όρλικ στην αεροπορική επίδειξη του Ράντομ το 2005 thumb|right|200px|Αεροσκάφος PZL-130 των Όρλικ
Οι Όρλικ είναι το ακροβατικό αεροπορικό σμήνος της Πολωνικής Αεροπορίας, το οποίο δημιουργήθηκε το 1998. Το όνομα Όρλικ προέρχεται από το αεροσκάφος PZL-130 Orlik που χρησιμοποιούν.
Οι Όρλικ συμμετείχαν στην πρώτη Ελληνική αεροπορική επίδειξη Αρχάγγελος 2005 που έγινε στις 18 Σεπτεμβρίου 2005 στην αεροπορική βάση της Τανάγρας.
Εξωτερικοί σύνδεσμοι
Κατηγορία:Πολωνία
742 Εντισόνα
Η Εντισόνα (Edisona) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,416. Ανακαλύφθηκε το 1913 από τον Γερμανό αστρονόμο Φραντς Κάιζερ, που παρατηρούσε από τη Χαϊδελβέργη, και πήρε το όνομά της από το επώνυμο του Αμερικανού εφευρέτη Τόμας Έντισον.
Φυσικά χαρακτηριστικά
Η μέση διάμετρος της Εντισόνας εκτιμάται σε 45,6 χιλιόμετρα. Ο φασματικός τύπος της είναι K ή S (λιθώδης), ενώ το άλβεδό της είναι 0,1286. Η Εντισόνα περιστρέφεται γύρω από τον εαυτό της μία φορά κάθε 18 ώρες και 23 λεπτά, μία αρκετά αργή περιστροφή για αστεροειδή.
Εξωτερικοί σύνδεσμοι
Εντισονα
Μπαρέντου
Η Μπαρέντου (τιγκρινιακά: ባረንቱ ) είναι πόλη στη βορειοδυτική Ερυθραία, η οποία βρίσκεται νότια του Αγκορντάτ, και είναι η πρωτεύουσα της Περιοχής Γκας-Μπάρκα. Η πόλη είναι ενσωματωμένη με διαφορετικούς τύπους φυλών: οι Κουνάμα, οι Νάρα, οι Τίγκρε και οι Τιγκρίνια είναι οι πιο κυρίαρχες φυλές.
Πολιτισμός
Η Μπαρέντου κατοικείται από τους λαούς Κουνάμα και Νάρα. Θρησκευτικά, η πόλη έχει ακόλουθους της Ορθόδοξης Εκκλησίας της Ερυθραίας, της Καθολικής Εκκλησίας της Ερυθραίας και του Ισλάμ, καθώς και ασκούμενους των ιθαγενών παραδοσιακών πεποιθήσεων Κουνάμα και Νάρα.
Η παραδοσιακή θρησκεία Κουνάμα είναι μονοθεϊστική, με λατρεία της θεάς Άννα. Το όνομα Άννα εμφανίζεται σε πολλές φράσεις της γλώσσας Κουνάμα, όπως οι «Άνναμ κόσκε» («Ο Θεός υπάρχει, βλέπει και κρίνει»), «Άννα λάγκα» (κυρ. «ο κόσμος του Θεού», δηλ. «το σύμπαν ανήκει στον Θεό»), και «Άννα χεντάμπου» («Θεού θέλοντος»).
Εκπαίδευση
Η εκπαίδευση παρέχεται από μια σειρά σχολείων δημοτικής και γυμνασιακής εκπαίδευσης και ένα λύκειο. Τα σχολεία διδάσκουν στις γλώσσες Κουνάμα, Νάρα, Σύγχρονα Τυπικά Αραβικά, Τιγκρινιακά και Αγγλικά.
Παραπομπές
Κατηγορία:Πόλεις της Ερυθραίας
Ενδόσωμα
Στην βιολογία, το ενδόσωμα είναι ένας σχηματισμός (κοιλότητα) που απαντάται στην κυτταρική μεμβράνη κύτταρων. Πολλά ενδοκυτταρικά κυστίδια προέρχονται από την πλασματική μεμβράνη μετεφέρονται σε ένα ενδόσωμα και ενώνονται με αυτό. Τα ενδοσώματα είναι εν μέρει υπεύθυνα για την διαλογή των ενδοκυτωμένων υλικών πριν την μεταφορά τους στα λυσοσώματα. Αυτό επιτρέπει κάποια υλικά να επιστρέψουν στην πλασματική μεμβράνη. Στα ενδοσώματα μεταφέρονται και τα κυστίδια κλαθρίνης.
Εξωτερικοί σύνδεσμοι
Κατηγορία:Κυτταρικά οργανίδια
Γεώργιος Τσόχας
Ο Γεώργιος Τσόχας (1883 - 1937) ήταν Έλληνας πολιτικός.
Βιογραφικά στοιχεία
Γεννήθηκε στην Αθήνα και ήταν γιος του Αναστάσιου Τσόχα, επιχειρηματία και δημοτικού συμβούλου των Αθηνών. Σπούδασε νομικά στο Πανεπιστήμιο Αθηνών και συμπλήρωσε τις σπουδές του στη Γαλλία και την Ιταλία. Εξελέγη δημαρχιακός πάρεδρος στις εκλογές του 1914 με το ψηφοδέλτιο του Εμμανουήλ Μπενάκη και ανέλαβε για πρώτη φορά δήμαρχος Αθηναίων κατά την περίοδο 1917 - 1919. Επανήλθε στον δημαρχιακό θώκο το 1920 παραμένοντας μέχρι και το 1922. Εξελέγη βουλευτής για πρώτη φορά βουλευτής Αθηνών στις εκλογές του 1932 με την υποστήριξη του Λαϊκού Κόμματος και επανεξελέγη / στις εκλογές του 1933. Υπήρξε υποστηρικτής της βασιλικής παράταξης. Ασχολήθηκε επίσης με τον αθλητισμό διατελώντας δύο φορές πρόεδρος του Παναθηναϊκού (1914 - 1918, 1935 - 1936).
Σήμερα στην Αθήνα, δρόμος παρακείμενος του γηπέδου της Λεωφόρου, φέρει το όνομα του πατέρα του.
Αναφορές
Κατηγορία:Βουλευτές Αθηνών Κατηγορία:Δήμαρχοι Αθηναίων Κατηγορία:Πρόεδροι ΠΑΟ
Δημήτρης Εφραιμίδης
Ο Δημήτρης Εφραιμίδης (γεννημένος στις 19 Δεκεμβρίου 1990 στη Θεσσαλονίκη) είναι Έλληνας πετοσφαιριστής που αγωνίζεται στην ομάδα του Ολυμπιακού στη θέση του ακραίου.
Σταδιοδρομία
Ο Δημήτρης Εφραιμίδης ξεκίνησε από μικρός την πετοσφαίριση στις ακαδημίες του Ηρακλή, από το 2002. Το 2010 πήρε το πρώτο του επαγγελματικό συμβόλαιο στον γηραιό και αγωνίστηκε με τους κυανόλευκους μέχρι το καλοκαίρι του 2013. Σε αυτές τις τρεις σαιζόν, κατέκτησε το πρωτάθλημα και το κύπελλο του 2012. Το καλοκαίρι του 2013 πήρε μεταγγραφή στην Μπρατισλάβα, ομάδα της Σλοβακίας.
Την επόμενη περίοδο μεταπήδησε στην ομάδα του ΠΑΟΚ, στην οποία αγωνίστηκε για δύο χρόνια. Με τους ασπρόμαυρους κατέκτησε δύο πρωταθλήματα (2015, 2016) κι ένα κύπελλο (2015). Το καλοκαίρι του 2016, μετεγγράφη στον Φοίνικα Σύρου.
Πηγές
Κατηγορία:Έλληνες αθλητές της πετοσφαίρισης Κατηγορία:Πετοσφαιριστές Ηρακλή Κατηγορία:Πετοσφαιριστές ΠΑΟΚ Κατηγορία:Πετοσφαιριστές Φοίνικα Σύρου
Αά (ποταμός της Γαλλίας)
Ο Αά (γαλλ. Aa) είναι ποταμός στη βορειότατη περιοχή της Γαλλίας, ο οποίος έχει μήκος 85 χιλιόμετρα. Πηγάζει από τα υψώματα της περιοχής Αρτουά και εκβάλλει στη Βόρεια Θάλασσα, κοντά στη μικρή πόλη Γκραβλέν, δηλαδή κοντά στο ανατολικό όριο της Μάγχης. Η κοίτη του διακόπτεται από διώρυγες (κανάλια) που συνδέουν το Καλαί και τη Δουνκέρκη με τη Φλάνδρα. Ο Αά σχηματίζει μεγάλο μέρος των συνόρων μεταξύ των νομών Πα-ντε-Καλαί (στον οποίο κυρίως ανήκει) και Νορ.
Η λέξη `Αα / Αά στην παλαιοολλανδική γλώσσα σημαίνει «νερό» και στην παλαιογερμανική «τρεχούμενο νερό», ρίζα που μπορεί να αναχθεί στην πρωτοϊνδοευρωπαϊκή μορφή της. Το ποτάμι είναι πολύ γνωστό στους λύτες σταυρολέξων.
Γεωγραφία
thumb|Ο ποταμός Αά διακρίνεται στα βόρεια σε αυτόν τον χάρτη, που αποδίδει την περιοχή όπως ήταν πριν τη διάνοιξη των καναλιών επικοινωνίας Η γεωγραφία του Αά έχει δύο μέρη: Το πρώτο εκτείνεται από τις πηγές του στα υψώματα της περιοχής Αρτουά (κοντά στο χωριό Μπουρτ]]) μέχρι το χωριό Σαιντ-Ομέρ. Σε αυτό το μέρος είναι ένα μικρό ρέμα, παρόμοιο με τον Σομ, το οποίο αποστραγγίζει το μικρό υψίπεδο του Αρτουά και έχει μήκος 56 χιλιόμετρα. Το δεύτερο μέρος του ρου του Αά εκτείνεται από το Σαιντ-Ομέρ μέχρι τις εκβολές του και είναι πλωτό (μήκος περί τα 29 χιλιόμετρα). Ως υδάτινη αρτηρία κυκλοφορίας, αυτό το τμήμα συνδέει το Κανάλι του Καλαί με το Καλαί και με το Κανάλι του Μπουρμπούρ (Canal de Bourbourg) που οδηγεί στη Δουνκέρκη.
Ιστορία
Κατά την προϊστορική εποχή η θέση του σημερινού χωριού Σαιντ-Ομέρ βρισκόταν στην απαρχή των εκβολών του Αά, ενώ το Καλαί ήταν παραθαλάσσιο στο δυτικό όριό τους και η κωμόπολη Μπεργκ στο ανατολικό. Μέχρι τα χρόνια των καταυλισμών των Βίκινγκ σε αυτό το μέρος της ακτής, η Δουνκέρκη αναπτυσσόταν στην περιοχή των αμμόλοφων και επιχωματώνοντας τον βάλτο των εκβολών από το Μπεργκ. Μετά την «καταπάτηση» των βάλτων των εκβολών, η Γκραβλέν έμεινε το λιμάνι στο τελικό στόμιο του Αά. Οι χρονολογήσεις αυτών των μεταβολών είναι ασαφείς, αλλά η σημερινή κατάσταση είχε ήδη επικρατήσει το έτος 1588, την εποχή της Ισπανικής Αρμάδας, όταν μια προσέγγιση του σημερινού κάτω ρου του ποταμού χρησίμευε ως το σύνορο ανάμεσα στις Ισπανικές Κάτω Χώρες and Γαλλία.
Τις τελευταίες δεκαετίες το ποτάμι έχει σημαντικά προβλήματα από τα βιομηχανικά απόβλητα και την εναπόθεση ιλύος, η οποία κατέστησε το τμήμα του Αά από το Σαιντ-Ομέρ έως την ένωση με το Κανάλι Δουνκέρκης-Escaut μη πλωτό από τη δεκαετία του 1970.
Τζον Μακάρθι
Έργο
Ο Μακάρθι υπερασπίστηκε τη μαθηματική λογική ως ερευνητική οδό και μέσον για την επίτευξη των στόχων της τεχνητής νοημοσύνης. Το 1958 περιέγραψε το Advice Taker, ένα προηγμένο για την εποχή λογισμικό για την απάντηση ερωτήσεων και προγραμματισμό λογικής. Βασισμένη στον λογισμό λ, η Lisp έγινε γρήγορα η πλέον σημαντική γλώσσα προγραμματισμού για την τεχνητή νοημοσύνη μετά τη δημοσίευσή της το 1960. Ο Μακάρθι υποκίνησε την έναρξη του Project MAC στο MIT, αλλά άφησε το MIT το 1962 για το Πανεπιστήμιο του Στάνφορντ, όπου βοήθησε να ιδρυθεί το εργαστήριο Τεχνητής Νοημοσύνης του Στάνφορντ.
Το 1961 ήταν ο πρώτος που πρότεινε δημόσια (σε μια ομιλία που έδωσε για να γιορτάσει τα εκατό χρόνια του MIT) ότι η τεχνολογία πολυχρηστικής πολυδιεργασίας στα υπολογιστικά συστήματα («χρονομερισμός»), μπορεί στο μέλλον να χρησιμοποιηθεί για πώληση υπολογιστικής ισχύος μέσω δικτύων χρήσης κοινής ωφέλειας (όπως συμβαίνει με την ύδρευση ή την ηλεκτρική ενέργεια). Η ιδέα αυτή ήταν πολύ δημοφιλής προς το τέλος της δεκαετίας του '60, αλλά εξασθένησε μέχρι τα μέσα της δεκαετίας του '70 καθώς έγινε σαφές ότι το υλικό, το λογισμικό και οι υφιστάμενες τεχνολογίες τηλεπικοινωνιών δεν ήταν ακόμη έτοιμες. Εντούτοις, από το 2000, η ιδέα έχει έρθει ξανά στην επιφάνεια με νέες μορφές και στηριγμένη στο Διαδίκτυο (υπολογιστικό πλέγμα).
Βιογραφικά στοιχεία
Ο Μακάρθι έλαβε το πτυχίο του στα μαθηματικά από το Ινστιτούτο Τεχνολογίας της Καλιφόρνια το 1948 και το διδακτορικό του στα μαθηματικά από το Πρίνστον το 1951. Μετά από βραχυπρόθεσμους διορισμούς σε Πρίνστον, Στάνφορντ, Ντάρτμουθ, και MIT, έγινε πλήρης καθηγητής στο Στάνφορντ το 1962, όπου παρέμεινε μέχρι την αποχώρησή του στο τέλος του 2000. Ήταν ομότιμος καθηγητής.
Ο Τζον Μακάρθι σχολιάζει συχνά τις παγκόσμιες υποθέσεις στα φόρουμ του USENET. Ορισμένες ιδέες του, οι οποίες «στοχεύουν να δείξουν ότι η ανθρώπινη υλική πρόοδος είναι επιθυμητή και βιώσιμη», είναι διαθέσιμες στο Διαδίκτυο.
Εξωτερικοί σύνδεσμοι
Κατηγορία:Αμερικανοί επιστήμονες υπολογιστών Κατηγορία:Αμερικανοί πανεπιστημιακοί Κατηγορία:Παραλήπτες βραβείου Τούρινγκ Κατηγορία:Σχεδιαστές γλωσσών προγραμματισμού Κατηγορία:Τεχνητή νοημοσύνη Κατηγορία:Lisp Κατηγορία:Αμερικανοί άθεοι
Νικόλαος Λόντος
Ο Νικόλαος Λόντος (Πάτρα 1770-1824) ήταν Έλληνας αγωνιστής του ’21 και Φιλικός, καθώς και μέλος του οικογενειακού κλάδου των Πατρών των Λόντων.
Βιογραφία
Γεννήθηκε στην Πάτρα. Ήταν μέλος της Φιλικής Εταιρείας και συμμετείχε στην κήρυξη της Επανάστασης στο Μωριά και πολέμησε γενναία κατά την πολιορκία της Πάτρας μαζί με τους Παλαιών Πατρών Γερμανό, Ιωάννη Παπαδιαμαντόπουλο, Ανδρέα Ζαΐμη, Μπενιζέλο Ρούφο και Ανδρέα Λόντο. Έλαβε μέρος στη Β΄ Εθνοσυνέλευση στο Άστρος (10 Απριλίου 1823 - 30 Απριλίου 1823) ως πληρεξούσιος.
Ανιψιός του ήταν ο Ανδρέας Χ. Λόντος, ο οποίος υπήρξε δήμαρχος Πατρέων, βουλευτής και πρόεδρος της Βουλής.
Αναφορές
Κατηγορία:Έλληνες πληρεξούσιοι Νικολαος Κατηγορία:Αγωνιστές του 1821
Ντούλσε Μαρία
Η Ντούλτσε Μαρία (Ντούλσε Μαρία Εσπινόσα Σαβινιόν, Dulce María Espinosa Saviñón, γενν. 6 Δεκεμβρίου 1985) είναι Μεξικάνα ηθοποιός, τραγουδίστρια και συνθέτρια.
Τον Οκτώβριο του 2009 υπέγραψε συμβόλαιο με την Universal Music και έβγαλε το πρώτο της σόλο άλμπουμ, "Extranjera", που το πρώτο του μέρος κυκλοφόρησε το Νοέμβριο του 2010 και το δεύτερο μέρος τον Φεβρουάριο του 2011.
Πρώτα χρόνια
Η Ντούλσε γεννήθηκε στις 6 Δεκεμβρίου του 1985 στην πόλη του Μεξικού με γονείς τους Φερνάντο Εσπινόζα και Μπλάνκα Σαβινιόν, η οποία είναι δασκαλά. Έχει δύο μεγαλύτερες αδερφές, την Μπλάνκα Ιρέρι και την Κλάουδια.
Είναι μακρινή ανηψιά της διάσημης ζωγράφου Φρίντα Κάλο.
Πρώτα βήματα
Το 1996 μπήκε στο μεξικανικό γκρούπ K.I.D.S.. Ήταν πολύ δημοφιλές στα παιδιά του Μεξικού και κυκλοφόρησαν δύο singles, La mejor de tus sonrisas και Prende el switch. Το 1999 η Ντούλσε αποφασίζει να φύγει από το γκρουπ για προσωπικούς λόγους. Μετά την αποχώρησή της από τους K.I.D.S., η Ντούλσε και το αγόρι της Daniel Habif, ο οποίος ήταν και εκείνος μέλος των K.I.D.S., αποφασίζουν να φτιάξουν το δικό τους γκρούπ ονομαζόμενο D&D. Ηχογράφησαν πέντε τραγούδια αλλά για άγνωστους λόγους χώρισαν. Στις αρχές του 2000, η Ντούλσε αντικατέστησε την Angie στους Jeans, ένα θηλυκό λάτιν ποπ γκρουπ. Αποχώρισε μετά από δύο χρόνια λόγω προβλημάτων διαχείρισης.
Συμμετοχή Σε Τηλενουβέλες Και RBD
Η Ντούλσε ξεκίνησε να παίζει σε τηλενουβέλες και τελικά έγινε ένα από κυριότερα μέλη του Rebelde. Η επιτυχία του Rebelde γέννησε τους RBD. Οι RBD ηχογράφησαν 9 δίσκους σε ισπανικά, πορτογαλικά και αγγλικά. Έχουν πουλήσει πάνω από 20 εκατομμύρια άλμπουμ παγκοσμίως και έχουν περιοδεύσει σε ολόκληρο το Μεξικό, τη Νότια Αμερική, τη Σερβία, τη Ρουμανία, τις Ηνωμένες Πολιτείες Αμερικής και την Ισπανία. Στις 15 Αυγούστου του 2008 οι RBD αφήνουν ένα μήνυμα στους φανς τους λέγοντάς τους ότι θα χωρίσουν. Έκαναν την τελευταία τους παγκόσμια περιοδεία ονομαζόμενη Gira Del Adios World Tour η οποία τελείωσε το 2008.
Σόλο καριέρα
thumb|left|200px|Η Ντούλσε Μαρία υπογράφοντας αυτόγραφα Στις 25 Νοεμβρίου η Ντούλσε συνεργάστηκε με τον Tiziano Ferro και την Αναΐ σε ένα τραγούδι που ονομάζεται "El Regalo Mas Grande". Μετά την διάλυση των RBD, η Ντούλσε υπέγραψε με την Universal Music και ανακοίνωσε ότι θα ξεκινήσει η εγγραφή του δίσκου το 2009 ως σόλο καλλιτέχνης πια. Το 2009 ηχογράφησε δύο τραγούδια για τη novela Verano de Amor, ονομαζόμενα Verano και Déjame Ser που συνέγραψε μαζί με τον Carlos Lara. Ακόμη, συνεργάστηκε με τον Akon στο ρεμίξ του τραγουδιού Beautiful. Αργότερα εκτέλεσαν το τραγούδι αυτό μαζί σε μια συναυλία του ράδιο Los 40 Principales. Στις 17 Μαΐου κυκλοφόρησε το πρώτο σόλο single ονομαζόμενο "Inevitable". Το βίντεο κλιπ βγήκε στις 24 Μαΐου, δείχνει την Ντούλσε να έχει δέσει έναν άντρα σε μια καρέκλα και να του τραγουδάει, σε μια εγκαταλελειμμένη αποθήκη. Το βίντεο ήταν σε σκηνοθεσία του αργεντινού σκηνοθέτη Francisco d'Amorim Lima.
Το cd Extranjera είχε αρχικά οριστεί να κυκλοφορήσει στις 7 Σεπτεμβρίου, αλλά η ημερομηνία κυκλοφορίας του άλλαξε, λόγω καταγραφής κάποιων νέων κομματιών. Τότε το άλμπουμ τέθηκε να κυκλοφορήσει στις 9 Νοεμβρίου με τη Ντούλσε να ανακοινώνει στο twitter: Έχουμε περισσότερες εκπλήξεις για σας παιδιά, να είστε υπομονετικοί". Η έκπληξη ήταν ότι ο δίσκος επρόκειτο να διαιρεθεί σε δύο κομμάτια: Extranjera Primera Parte, με 7 τραγούδια, συμπεριλαμβανομένου του hit Inevitable & Extranjera Segunda Parte με 10 τραγούδια και ένα DVD με έξτρα υλικό από συναυλία στην πρεμιέρα του άλμπουμ. Στην πρεμιέρα, η Ντούλσε ανακοίνωσε το δεύτερο single της Ya No, το οποίο θα είναι στο δεύτερο μέρος του άλμπουμ που θα κυκλοφορήσει τον Φεβρουάριο του 2011. Το τραγούδι είναι μια διασκευή από το άλμπουμ Amor Prohibido της Selena και άρχισε να παίζει στα ραδιόφωνα στις 16 Νοέμβρη του 2010. Στις 14 Ιανουαρίου κυκλοφόρησε ένα preview του βίντεο κλίπ Ya No δείχνοντάς την με τρεις αλλαγές ρούχων, και στην τελευταία σκηνή να τσακώνεται με το αγόρι της. Το βίντεο κλιπ θα κυκλοφορήσει στις 14 Φεβρουαρίου.
Singles
Συνεργασίες
Εξωτερικοί σύνδεσμοι
Κατηγορία:Μεξικανοί τραγουδιστές Κατηγορία:Μεξικανές ηθοποιοί κινηματογράφου
Κώστας Κοτζιάς
μικρογραφία|Ο Κοτζιάς (κέντρο) με τον [[Δημήτρης Μητρόπουλος|Δημήτρη Μητρόπουλο (αριστερά) και τον Φιλοκτήτη Οικονομίδη το 1936]] Ο Κώστας Κοτζιάς (17 Μαΐου 1892 Αθήνα- 8 Δεκεμβρίου 1951) ήταν Έλληνας δικηγόρος, δημοσιογράφος, πολιτικός, αθλητής της ξιφασκίας και του στίβου, εκδότης και συγγραφέας. Χρημάτισε υπουργός και δήμαρχος Αθηναίων.
Βιογραφικά στοιχεία
Ο Κοτζιάς γεννήθηκε στην Αθήνα το 1892, γιος του γνωστού εμπόρου Γεωργίου Κοτζιά με καταγωγή από τα Ψαρά. Σπούδασε νομικά στην Αθήνα και τη Ρώμη, ενώ παράλληλα ασχολήθηκε με το στίβο και την ξιφασκία. Κατά την περίοδο των Βαλκανικών Πολέμων υπηρέτησε τη στρατιωτική του θητεία.
Πολιτική καριέρα
Το 1934 εκλέχτηκε Δήμαρχος Αθηναίων με την υποστήριξη του Λαϊκού Κόμματος, το οποίο τον ενίσχυσε με το να αποσπάσει από τον Δήμο Αθηναίων τους προσφυγικούς οικισμούς οι οποίοι ψήφιζαν τους Φιλελεύθερους. Μια απο τις προτάσεις του που πραγματοποιήθηκαν ήταν η παραχώρηση χώρου που ανήκε στον Δήμο Αθηναίων για να χτιστούν οι προσφυγικές πολυκατοικίες της Λεωφόρου Αλεξάνδρας και να στεγαστούν οι πρόσφυγες που διέμεναν τότε στο Πεδίο του Άρεως. Παρέμεινε στη θέση μέχρι τον Αύγουστο του 1936 όταν και ανέλαβε υπουργός Διοικήσεως Πρωτευούσης στην κυβέρνηση Μεταξά και μετέπειτα την κυβέρνηση Κορυζή. Επρόκειτο για ένα νέο διοικητικό σχήμα για τον συντονισμό των δήμων του λεκανοπέδιου της Αττικής. Κατά τη διάρκεια της κατά γενική ομολογία επιτυχημένης υπουργίας του προώθησε πολλά φιλολαϊκά έργα, ειδικά στο χώρο του αθλητισμού, βοηθώντας στην αύξηση της δημοφιλίας του μεταξικού καθεστώτος.
Τον Ιούλιο του 1940 φέρεται να είχε ανάμειξη σε γερμανική αντιμεταξική κίνηση ανατροπής του Ιωάννη Μεταξά. Όπως σημειώνει στο ημερολόγιό του ο Ι. Μεταξάς με ημερομηνία 19 Ιουλίου 1940: "Εξηγήσεις Κοτζιά, δηλώσεις αφοσιώσεως. Αλλά... το γεγονός μένει". Οι σχέσεις του Κοτζιά με τον Μεταξά φαίνεται να ήταν τεταμένες, με τον Κοτζιά να λοιδορεί δημόσια το καθεστώς και την προσωπικότητα του δικτάτορα λίγο μετά τον θάνατο του τελευταίου.
Το 1941 μετά την αυτοκτονία του πρωθυπουργού Αλέξανδρου Κορυζή και με τμήματα της Ελλάδας ήδη υπό γερμανική κατοχή ο Βασιλεύς Γεώργιος Β΄ του ανέθεσε τον σχηματισμό κυβέρνησης, εντολή την οποία αρνήθηκε. Κατά τη διάρκεια της Κατοχής έζησε στις Ηνωμένες Πολιτείες, όπου είχε κατορθώσει να διαφύγει μέσω Τουρκίας. Κατά την παραμονή του στις ΗΠΑ έγραψε το βιβλίο Ελλάς, ο πόλεμος και η δόξα της (1943).
Το 1950 εξελέγη βουλευτής Αθηνών με την Πολιτική Ανεξάρτητη Παράταξη. Τον Απρίλιο του 1951 επανεξελέγη δήμαρχος αλλά το ίδιο έτος πέθανε από καρδιά. .
Προσωπική ζωή
Ήταν παντρεμένος και είχε τρία παιδιά: την Ιωάννα, σύζυγο Δρακοπούλου, τον Γεώργιο Κοτζιά και τον Παναγιώτη Κοτζιά.
Πολιτική ιδεολογία
Ο Κώστας Κοτζιάς ήταν πολιτικά συντηρητικός, φιλοβασιλικός και αντικομμουνιστής. Κατά την περίοδο του Εθνικού Διχασμού τάχθηκε με τον βασιλιά Κωνσταντίνο. Συνεργάστηκε με το Λαϊκό Κόμμα και ήταν υπουργός στη Δικτατορία της 4ης Αυγούστου του Μεταξά. Όπως και άλλα μέλη του καθεστώτος, αλλά και σημαντικές πολιτικές προσωπικότητες της εποχής από όλο το πολιτικό φάσμα, υπήρξε αρχικά θαυμαστής του φασισμού του Μπενίτο Μουσολίνι. Αργότερα ήταν επίσης από τους κύριους υποστηρικτές του ναζισμού στην Ελλάδα και είχε αναπτύξει σχέσεις με το γερμανικό καθεστώς από την εποχή της επίσκεψης του στους Ολυμπιακούς Αγώνες του Βερολίνου. Ως υπουργός Διοικήσεως Πρωτευούσης είχε υποδεχθεί τον Σεπτέμβριο του 1936, στο αεροδρόμιο της πόλης, τον υπουργό Προπαγάνδας της χιτλερικής Γερμανίας, Γιόζεφ Γκαίμπελς, ενώ είχε επισκεφθεί ο ίδιος αρκετές φορές τη γερμανική και την ιταλική πρωτεύουσα, απ' όπου είχε μεταφέρει θετικές εντυπώσεις για το εκεί καθεστώς. Όμως κατά τη διάρκεια της γερμανικής κατοχής επέλεξε να φύγει από την Ελλάδα.
Αθλητισμός
Ο Κοτζιάς είχε μακρά ενασχόληση με τον αθλητισμό, τόσο ως αθλητής όσο και ως παράγοντας. Ασχολήθηκε με τον στίβο και ιδιαίτερα την ξιφασκία ως αθλητής της Αθηναικής Λέσχης. Συμμετείχε στο συγκεκριμένο άθλημα στους Ολυμπιακούς Αγώνες του 1912 στη Στοκχόλμη και του 1924 στο Παρίσι. Επίσης, το 1912 πρώτευσε στους Παναιγύπτιους Αγώνες στη σπάθη και στο ξίφος.
Ως παράγοντας, εξελέγη πρόεδρος της ΕΠΟ το 1933-34, όταν και επινόησε την τιμωρία κεκλεισμένων θυρών για εκτροπές των φιλάθλων. Ήταν μέλος της Ελληνικής Ολυμπιακής Επιτροπής το 1935-38, ιδιότητα με την οποία παρακολούθησε και τους Ολυμπιακούς Αγώνες του Βερολίνου. Κατά την περίοδο της υπουργίας του, το 1937-39, εξελέγη πρόεδρος του Παναθηναϊκού Αθλητικού Ομίλου (ΠΑΟ) για πρώτη φορά και από την υπουργική του θέση προώθησε την κατασκευή της εξέδρας και του στεγάστρου του γηπέδου της λεωφόρου Αλεξάνδρας. Θεμελίωσε επίσης και το γήπεδο ποδοσφαίρου του Πανιωνίου στη Νέα Σμύρνη και τιμήθηκε για αυτό με τον Χρυσό Σταυρό του Πανιωνίου το 1940.
Υστεροφημία
Προς τιμή του έχει μετονομαστεί η πλατεία Κοτζιά όπου βρίσκεται το δημαρχείο της Αθήνας. Το όνομα του φέρει και ετήσιος αγώνας δρόμου που διοργανώνει ο Πανιώνιος Γυμναστικός Σύλλογος Σμύρνης στη Νέα Σμύρνη.
Ο Κοτζιάς θάφτηκε όχι στο ενδεδειγμένο χώρο τριετών ταφών επιφανών ανδρών, αλλά δωρεάν τιμής ένεκεν στην κεντρική πλατεία του Α' Νεκροταφείου Αθηνών, στη ζώνη πολυτελείας. Το δημοτικό συμβούλιο ενέκρινε χορήγηση 8.000.000 δραχμών για τον προσωρινό καλλωπισμό του τάφου του και άλλα 5.000.000 για την πλήρη και μόνιμη ταρίχευση της σορού του.
Παραπομπές
Κατηγορία:Έλληνες αθλητές του στίβου Κατηγορία:Έλληνες αθλητές της ξιφασκίας Κατηγορία:Βουλευτές εκλεγμένοι με την Πολιτική Ανεξάρτητη Παράταξη Κατηγορία:Βουλευτές Αθηνών Κατηγορία:Δήμαρχοι Αθηναίων Κατηγορία:Πρόεδροι ΠΑΟ Κατηγορία:Έλληνες υπουργοί Πρωτευούσης Κατηγορία:Έλληνες βασιλόφρονες Κατηγορία:Κάτοχοι μεταλλίων του Πανελλήνιου Πρωταθλήματος Στίβου
North American O-47
Το North American O-47 ήταν μονοκινητήριο αεροσκάφος παρατήρησης που αναπτύχθηκε στις ΗΠΑ στα μέσα της δεκαετίας του 1930 και χρησιμοποιήθηκε από το Αεροπορικό Σώμα του Στρατού των ΗΠΑ (United States Army Air Corps, USAAC) κατά τη διάρκεια του Β΄ Παγκοσμίου Πολέμου. Επρόκειτο για ένα χαμηλοπτέρυγο μονοπλάνο με ανασυρόμενο σύστημα προσγείωσης και τρίφυλλη έλικα.
Σχεδιασμός και ανάπτυξη
Το O-47 αναπτύχθηκε προκειμένου να αντικατασταθούν τα διπλάνα Thomas-Morse O-19 και Douglas O-38. Ήταν μεγαλύτερων διαστάσεων και βαρύτερο από τα περισσότερα αεροσκάφη παρατήρησης της περιόδου και είχε τριμελές πλήρωμα. Το πρωτότυπο του αεροσκάφους αναπτύχθηκε ως GA-15 από την General Aviation Manufacturing, θυγατρική της North American Aviation. Στα 1937-38 παραγγέλθηκαν 174 αεροσκάφη, τα 93 εκ των οποίων δόθηκαν σε μονάδες της Εθνοφρουράς.
Επιχειρησιακή ιστορία
Κατά τη διάρκεια ασκήσεων το 1941 κατέστη σαφές πως τα O-47 υστερούσαν σε σύγκριση με άλλους τύπους. Ελαφρότερα αεροσκάφη όπως τα Piper L-4 και Stinson L-5 αποδείχθηκαν καταλληλότερα στο ρόλο της στρατιωτικής συνεργασίας, ενώ τα μαχητικά και τα δικινητήρια βομβαρδιστικά ήταν ανώτερα ως αναγνωριστικά. Συνέπεια αυτών ήταν ότι τα περισσότερα O-47 παρέμειναν στις μητροπολιτικές ΗΠΑ κατά τη διάρκεια του πολέμου και κάλυψαν ρόλους όπως παράκτιες περιπολίες, ρυμούλκυση ιπτάμενων στόχων και ανθυποβρυχιακές περιπολίες.
Εξωτερικοί σύνδεσμοι
Κατηγορία:Αεροσκάφη North American Aviation Κατηγορία:Αναγνωριστικά αεροσκάφη Κατηγορία:Εμβολοκινητήρια στρατιωτικά αεροσκάφη Κατηγορία:Αεροσκάφη του Β' Παγκοσμίου Πολέμου
Μασρίκ
μικρογραφία| Χάρτης που απεικονίζει την περιοχή που είναι πιο συντηρητικά γνωστή ως Μασρίκ Μασρίκ (αραβικά: ٱلْمَشْرِق‎), μερικές φορές Μασρέκ, είναι όρος που χρησιμοποιείται από τους Άραβες ο οποίος αναφέρεται στο ανατολικό τμήμα του αραβικού κόσμου, που βρίσκεται στη Δυτική Ασία και την ανατολική Βόρεια Αφρική. Αυτό περιλαμβάνει τα αραβικά κράτη Μπαχρέιν, Αίγυπτος, Ιράκ, Ιορδανία, Κουβέιτ, Λίβανος, Ομάν, Παλαιστίνη, Κατάρ, Σαουδική Αραβία, Σουδάν, Συρία, Ηνωμένα Αραβικά Εμιράτα και Υεμένη, αλλά εξαιρεί τα μη αραβικά κράτη της Σομαλίας, του Τζιμπουτί και των Κομόρων, τα οποία είναι επίσης μέλη του Αραβικού Συνδέσμου. Σύμφωνα με πηγές όπως η Encyclopædia Britannica και το Συνοπτικό Λεξικό Παγκοσμίων Τοποθεσιών της Οξφόρδης, το Ισραήλ περιλαμβάνεται στον ορισμό, αν και, δεν είναι ούτε αραβικό κράτος ούτε μέρος του Αραβικού Συνδέσμου. Ποιητικά, ο «Τόπος της Ανατολής», το όνομα προέρχεται από το ρήμα sharaqa (شرق, «να λάμπει, να φωτίζει, να ακτινοβολεί» και «να ανατέλλει»), από τη ρίζα sh-rq (ش-ر-ق), αναφέρεται στην ανατολή, όπου ανατέλλει ο ήλιος.